คลังเปิดทางขรก.เกษียณใช้ยาข้อเสื่อม
ขรก.เกษียณยิ้มออกเบิกยาข้อเข่าเสื่อมได้
19 ส.ค. 2554

ขรก.เกษียณยิ้มออกเบิกยาข้อเข่าเสื่อมได้
นายอรรถวิชช์ สุวรรณภักดี รองโฆษกพรรคประชาธิปัตย์ กล่าวว่า ได้รับแจ้งจากกระทรวงการคลังว่า สัปดาห์หน้ากรมบัญชีกลางจะแก้ไขระเบียบข้าราชการให้สามารถเบิกจ่ายยากลูโคซามีนซัลเฟต (Gluco saminesulfate) ที่จะใช้รักษาโรคไขข้อเสื่อม ให้กับข้าราชการสูงอายุได้แล้ว หลังจากที่เคยมีปัญหาถูกตัดออกจากสิทธิการรักษาจนข้าราชการออกมาร้องเรียน 
นายรังสรรค์ ศรีวรศาสตร์ อธิบดีกรมบัญชีกลาง เปิดเผยว่า การตัดสินใจว่าจะยอมให้ข้าราชการสามารถเบิกจ่ายยากลูโคซามีนซัลเฟต หรือยาข้อเข่าเสื่อมได้หรือไม่ ขึ้นอยู่กับนโยบายของรัฐบาลว่าจะมีคำสั่งออกมาอย่างไร กรมบัญชีกลางก็พร้อมจะปฏิบัติตาม 
ทั้งนี้ จากการหารือกับผู้ที่เกี่ยวข้องและแพทย์ แม้จะสั่งระงับเบิกจ่ายยากลูโคซามีนซัลเฟต แต่แพทย์ก็สามารถสั่งจ่ายยาชนิดอื่นที่มีผลทางการรักษาที่ใกล้เคียงกันได้ ซึ่งตามนโยบายการเบิกจ่ายยา จะกำหนดให้เบิกเฉพาะยาที่ให้ผลทางการรักษา ไม่ได้หมายถึงการเบิกจ่ายยาในลักษณะที่เป็นอาหารเสริม
“เรื่องนี้ขึ้นอยู่กับนโยบายรัฐบาล แม้จะยุบสภาไปแล้ว ก็ไม่น่าจะมีผลกระทบต่อการตัดสินใจในเรื่องการควบคุมงบ” นายรังสรรค์ กล่าว
ทั้งนี้ คาดว่าทางแพทยสภาจะทำหนังสือไปยังกรมบัญชีกลางเพื่อให้ข้อมูลในเรื่องการสั่งระงับเบิกจ่ายยาดังกล่าว